প্রশান্ত বর্মনকে নিয়ে নতুন বছরে শুনানি হবে, জানাল হাইকোর্ট

ওয়েব ডেস্ক : সোনার ব্যবসায়ীকে খুনের মামলায় তাঁর ভূমিকা নিয়ে তুমুল প্রশ্নের মধ্যেই নিম্ন আদালত থেকে জামিন পেয়েছেন রাজগঞ্জ ব্লকের বিতর্কিত বিডিও প্রশান্ত বর্মন (Prashant Barman)। তবে এই রায়ের বিরুদ্ধে পুলিশের তরফে মামলা করা হয়েছিল কলকাতা হাইকোর্টে (Calcutta High Court)। কিন্তু সেই মামলার এখনও শুনানি হয়নি। এ নিয়ে মামলাকারীর তরফে অভিযোগ করা হয়েছে, মামলা নথিভুক্ত হলেও দ্রুত শুনানির উদ্যোগ নিতে তেমন আগ্রহ দেখাচ্ছে না পুলিশ (Police)।

এর মাঝেই প্রশান্ত বর্মনের বিরুদ্ধে ডব্লিউবিসিএস (WBCS) পরীক্ষায় ‘শূন্য’ নম্বর পেয়েও উত্তীর্ণদের তালিকায় প্রথম স্থানে নাম ওঠার অভিযোগ উঠেছে। সেই মামলারও শুনানি চলছে। দীর্ঘদিন পর সেই মামলা বুধবার উঠেছিল হাইকোর্টে শুনানির জন্য। তবে ভারপ্রাপ্ত প্রধান বিচারপতির ডিভিশন বেঞ্চে রাজ্যের অ্যাডভোকেট জেনারেলের পক্ষ থেকে মামলাটি পিছিয়ে দেওয়ার অনুরোধ জানানো হয়।

আরও খবর : প্যাটিস বিক্রেতাকে মা/র/ধ/র কাণ্ডে জামিন

কিন্তু, মূল মামলাকারীর আইনজীবী আগামী সপ্তাহে শুনানির জোরালো আবেদন করেন হাইকোর্টে। তবে আদালতের তরফে জানিয়ে দেওয়া হয়, মামলাটি জানুয়ারির চতুর্থ সপ্তাহে ফের তালিকাভুক্ত করা হবে।

এদিকে ২০১৭ সালের ডব্লিউবিসিএস-এ অসফল এক পরীক্ষার্থী এই মামলায় যুক্ত হওয়ার আবেদন করেছেন। বেশ কিছু নথি জমা দিয়ে তিনি দাবি করেছেন, পিএসসি-তে দুর্নীতির নমুনা তার কাছে আছে। তিনি যোগ্য হয়েও সেই দুর্নীতির শিকার বলে দাবি তাঁর।

যদিও ভারপ্রাপ্ত প্রধান বিচারপতির বলেন, আগামী দিনে শুনানি শুরু হলে তখন তাকে যুক্ত করা বিষয়টি বিবেচনা করবে আদালত। যদিও আইনজীবীদের একাংশের প্রশ্ন, একজন বিতর্কিত বিডিও-র পিছনে কত বড় হাত রয়েছে, যার জন্য তার বিরুদ্ধে কোনও পদক্ষেপ হচ্ছে না।

দেখুন অন্য খবর :